Arçil Qomiaşvili

Arçil Mixayloviç Qomiaşvili () — Sovet və rus aktyoru, sahibkar və Gürcüstan SSR xalq artisti (1966).

 Həyatı 

Arçil Mixayloviç Qomiaşvili 23 mart 1926-cı ildə anadan olmuşdur.

1940-1942-ci illərdə Tbilisi incəsənət texnikumunda təhsil almışdır. Teatra olan böyük həvəsi Qomiaşvilini "MXAT" məktəb-studiyasına gətirir. O, bu təhsil ocağında bir neçə il oxumuşdu. Lakin orada az qala dava-dalaş həddinə qədər gəlib çıxmış qalmaqaldan sonra o, məhkəmə ilə problemləri yarandığından Moskvanı tərk edir. Tbilisidə onu Marcanişvili adına Akademik teatrın truppasına qəbul edirlər. 1958-ci ildə isə aktyor Poti şəhərinə gedir və əvvəl Eristavi adına teatrda, sonra isə Qriboyedov adına Tbilisi rus teatrında işləməyə başlayır.

Arçil Qomiaşviliyə ümumxalq məhəbbətini isə 1971-ci ildə kinorejissor Leonid Qaydayın İlf və Petrovun əsəri əsasında çəkdiyi "12 stul" filmində ifa etdiyi Ostap Bender rolu gətirir. 2 il sonra o, Lenin komsomolu adına Moskva teatrının aktyoru olmağa nail olur. Bir neçə ildən sonra isə Puşkin adına teatra keçir.

1990-cı ildə Arçil Qomiaşvili "Siti-biznes" səhmdar cəmiyyətinin prezidenti olmuşdur. 1992-ci ilin axırlarında isə Moskvada "Qızıl Ostap" klubunu açır. Bu klub tezliklə paytaxtın ən nüfuzlu məkanlarından birinə çevrildi. Klubun restoranı isə 1996 və 1997-ci Avropanın ən yaxşı belə məkanlarından seçilmişdir.

Ömrünün son illərini Arçil Qomiaşvili xəstəliklərlə keçirirdi. 2004-cü ildə onda bədxassəli şiş tapılmışdı. ABŞ-də həyata keçən əməliyyat zamanı onun 40-dan artıq limfa düyünlərini kəsib götürürlər.

Arçil Qomiaşvili 31 may 2005-ci ildə Moskvada vəfat etmişdir. İyunun 3-ü elə həmin şəhərdə də dəfn olunmuşdur.

 Ailəsi 
 Birinci həyat yoldaşı — Liana Georgiyevna, aktrisa
 Oğlu — Zurab, mühəndis
 Oğlu — Mixail, aktyor
 İkinci həyat yoldaşı — Tatyana Fyodorovna, balerina
 Qızı — Nina, aktrisa
 Nəvəsi — Anastasiya (d. 1992);
 Nəvəsi — Georgi (Giya), jurnalist, Gürcüstan xarici işlər nazirinin müavini (2004–2005), sahibkar
 Qızı — Yekaterina (d. 1978), dizayner
 Üçüncü həyat yoldaşı — Tatyana Okunevskaya

 Filmoqrafiya 

İl Azərbaycanca adı  Orijinal adı  Rol1957  Şəxsən tanınır    Mantaşerov1962  Köstəbək    Zurab1963  Bir dəridə dörd nəfər    Emmanın atası1965  Fövqəladə tapşırıq    Mantaşerov1965  İndi başqa zəmanədir    Kostaya1966  Bağışlayın, sizi ölüm gözləyir    1969  Gecəyarıdan keçmiş partlayış    1971  12 stul    Ostap Bender1977  Mimino    Nuqzar Papişvili1977  Bu inanılmaz musiqiçilər və ya Şurikin yeni yuxusu    Arçil Qomiaşvili1978  Qafqaz hekayəti    Yeroşka1978  Məhəbbətim mənim, kədərim mənim    Əşrəf1980  Çoxdan keçmiş günlərin komediyası    Ostap Bender1981  Qızıl qoyun dərisi    Yakov1983  Tezdən, səhər tezdən    Qordey Lukiç1984  Mis mələk    Antonio Valdes1985  Skapenin kələkləri    Skapen1986  Dövlət sərhədi. Qırx birinci il    İosif Stalin1986  Mənim sevimli klounum    Paşa Fokin1986  Uzaqlıq müddəti olmadan    1989  Stalinqrad    İosif Stalin1990  Qərb istiqamətində müharibə    İosif Stalin1990  Supermen    1990  Qatil yeri boşdur...    1992  Qızılı məcməyili ofisiant    Şota Çanturiya1993  Ölüm mələkləri    İosif Stalin1993-1994  Əsrin faciəsi    İosif Stalin

 İstinadlar 

 Xarici keçidlər 

 Биография на сайте «Биографии, мемуары, истории» 

Kateqoriya:SSRİ aktyorları
Kateqoriya:Rusiya aktyorları
Kateqoriya:Gürcüstan aktyorları
Kateqoriya:Gürcüstan SSR xalq artistləri
Kateqoriya:Gürcüstanın xalq artistləri
Kateqoriya:Moskvada vəfat edənlər
Kateqoriya:Ağciyər xərçəngindən ölənlər
Kateqoriya:Sovet İttifaqı Kommunist Partiyasının üzvləri
Kateqoriya:Çiaturada doğulanlar
Kateqoriya:XX əsr aktyorları
Kateqoriya:XXI əsr aktyorları